**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. február 28-i ülésére**

**Javaslat közművelődési megállapodások megkötésére**

Szombathely Megyei Jogú Város Önkormányzatának Közgyűlése 2018. március 2. napi ülésén a két közgyűlés közötti beszámolóban tárgyalja a közművelődési kérelmek megkötésére irányuló kérelmeket.

A Belügyminisztérium Közfoglalkoztatási Támogatási Programja keretében 2017. március 1. napjától 2018. február 28. napjáig valósul meg az V. Kulturális Közfoglalkoztatási Program (a továbbiakban: Program), amelyhez a közművelődési közfeladat-ellátási szerződéssel vagy közművelődési megállapodással (a továbbiakban: Megállapodás) rendelkező civil szervezetek vagy gazdasági társaságok is csatlakozhatnak.

A Program célja a kulturális és közösségi értékteremtés, a nemzeti kultúra terjesztése, a települési értékek feltárása és megőrzése, valamint olyan közösségi hálózatok kialakítása és működtetése, amelyben az egyének tudása, képessége, valamint a helyi társadalom összetartó ereje egyaránt gyarapodik. A kulturális közfoglalkoztatottak tevékenységükkel hozzájárulnak a helyi rendezvények megvalósításához, a helytörténeti gyűjtemények bővítéséhez, a közösségi élet újraszervezéséhez, valamint a kulturális alapellátás új módszerekkel, tevékenységekkel való bővítéséhez.

Szombathely Megyei Jogú Város Önkormányzata közművelődési, közgyűjteményi feladatairól és ellátásuk módjáról szóló 7/2008. (IV.29.) rendelete 7.§ (4) bekezdése kimondja, hogy az Önkormányzat a közművelődési, közgyűjteményi feladatok ellátására a kulturális ügyekkel foglalkozó bizottság javaslata alapján a törvényben meghatározott követelményeknek megfelelő jogi személlyel (közművelődési, közgyűjteményi intézménnyel), civil szervezettel (egyesülettel, alapítvánnyal), illetve magánszeméllyel (közművelődési, könyvtári szakemberrel) közművelődési megállapodást köthet.

Fenti célból az alábbi hét Egyesület kezdeményezte Megállapodás megkötését Önkormányzatunkkal.

* Vasi Múzeumbarát Egylet
* Szombathelyi Zsidó Hitközség Szociális és Kulturális Alapítványa
* Szülőföld Kulturális, Sport és Örökségvédelmi Egyesület
* Savaria University Press Alapítvány
* Genius Savariensis Alapítvány
* Irokéz Gyűjtemény és Galéria
* Westwerk Művészeti Alkotóhely Kulturális Egyesület

Az Egyesületek tevékenységükkel hosszú ideje hozzájárulnak Szombathely város kulturális életének gazdagításához, közművelődési megállapodás megkötésére szóló igény azonban mindeddig nem merült fel. Rendszeresen pályáznak, megragadnak minden lehetőséget a tevékenységük magas színvonalon történő ellátásához. A fent nevezett Program által közfoglalkoztatottak alkalmazására nyílna lehetőségük. Hangsúlyozandó, hogy a megállapodások pénzügyi kötelezettségvállalást nem tartalmaznak.

A Szülőföld Kulturális, Sport és Örökségvédelmi Egyesület szándéka határozatlan időtartamú, míg a többi Egyesület határozott időtartamú (a Közgyűlés döntésétől 2018. dec. 31. napjáig) Megállapodás megkötésére irányul.

Az Egyesületek által benyújtott megállapodás-tervezetek az előterjesztés mellékleteit képezik az alábbiak szerint:

* Vasi Múzeumbarát Egylet (1. sz. melléklet)
* Szombathelyi Zsidó Hitközség Szociális és Kulturális Alapítványa
* (2. sz. melléklet)
* Szülőföld Kulturális, Sport és Örökségvédelmi Egyesület (3. sz. melléklet)
* Savaria University Press Alapítvány (4. sz. melléklet)
* Genius Savariensis Alapítvány (5. sz. melléklet)
* Irokéz Gyűjtemény és Galéria (6. sz. melléklet)
* Westwerk Művészeti Alkotóhely Kulturális Egyesület (7. sz. melléklet)

Kérem a Tisztelt Bizottságot, hogy a fentiek alapján a mellékelt közművelődési megállapodásokat megtárgyalni, és a Közgyűlésnek elfogadásra javasolni szíveskedjék.

Szombathely, 2017. február „ ”

 **/: Koczka Tibor :/**

**HATÁROZATI JAVASLAT**

**……../2017. (II. 28.) JTKB sz. határozat**

A Jogi és Társadalmi Kapcsolatok Bizottsága a „Javaslat közművelődési megállapodások megkötésére” c. előterjesztést megtárgyalta, és javasolja a Közgyűlésnek az alábbi hét szervezettel - az előterjesztés mellékletei szerinti tartalommal - a pénzügyi kötelezettségvállalást nem igénylő közművelődési megállapodás megkötését.

* Vasi Múzeumbarát Egylet (1. sz. melléklet)
* Szombathelyi Zsidó Hitközség Szociális és Kulturális Alapítványa
* (2. sz. melléklet)
* Szülőföld Kulturális, Sport és Örökségvédelmi Egyesület (3. sz. melléklet)
* Savaria University Press Alapítvány (4. sz. melléklet)
* Genius Savariensis Alapítvány (5. sz. melléklet)
* Irokéz Gyűjtemény és Galéria (6. sz. melléklet)
* Westwerk Művészeti Alkotóhely Kulturális Egyesület (7. sz. melléklet)

**Felelős: Koczka Tibor alpolgármester**

 **Dr. Takátsné Dr. Tenki Mária, a Bizottság elnöke**

 **(A végrehajtás előkészítéséért:**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**